Mitte et Supsik ei suudaks sel ajal, kui me mõlemad kodus oleme, kiireid ja põnevaid üllatusi valmistada, aga piisab mul viieks tunniks ära minna, kui alates tagasi saabumisest eile kell 22.30 kuni jtänase pealelõunani on elu veel üks suur  avastusretk :)  Äsja leidsin näiteks "üllatusmuna" ehk keegi on käinud külmikus, võtnud sealt toore muna, maalinud selle korralikult munavärvidega (mis on võetud ühest teisest kapist) ja siis värvitud muna tervelt kappi tagasi pannud :P Munavärvid olid eile küll laual, aga kuna nendega oli värvitud ka paberit, siis ma ei osanud ju muud kahtlustada…  Niisiis, kui köögitool on ulmeliselt (külm)kapi ette liikunud, ei tähenda see alati, et keegi on käinud kõigest õunamahla või jogurtit pätsamas.  Mis  järgmiseks? Mõtle kui tore: tuled koju, keegi on järgmiseks päevaks teinud kana või ühepajatoidu või midagi ning selle kenasti külmikusse valmis pannud…